Temeljem članka 31. i 55. Statuta Naftalana, specijalne bolnice za medicinsku rehabilitaciju („Glasnik Zagrebačke županije“, br. 14/19, 23/20 i 43/20), Pravilnika o mjerilima za prijam specijalizanata („Narodne novine“, br.: 83/15 i 100/18), a sukladno Planu specijalizacija i užih specijalizacija za 2022. godinu, KLASA: 131-01/22-01/64, URBROJ: 534-07-2-3/7-22-02, ravnatelj Naftalana raspisuje

**NATJEČAJ**

za prijam pristupnika i upućivanje na specijalizaciju

**Natječaj se raspisuje za:**

* specijalizaciju iz fizikalne medicine i rehabilitacije – jedan (1) izvršitelj (m/ž)
* specijalizaciju iz dermatologije i venerologije – jedan (1) izvršitelj (m/ž)

**I. Opći uvjeti koje pristupnik za odobravanje specijalizacije mora ispunjavati jesu:**

- zdravstveni radnik sa završenim integriranim preddiplomskim i diplomski studijem zdravstvenog usmjerenja (doktor medicine)

-odobrenje za samostalan rad (licenca)

**II. Uz prijavu na natječaj pristupnici su dužni priložiti odgovarajuće dokaze o ispunjavanju uvjeta iz natječaja:**

1. zamolbu,
2. životopis,
3. presliku rodnog lista,
4. presliku dokaza o državljanstvu,
5. presliku diplome o završenom obrazovanju,
6. presliku uvjerenja o položenom stručnom ispitu (ne odnosi se na doktore medicine koji su upisali studij medicine nakon 01. srpnja 2013. godine),
7. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje, ne stariji od dana objave natječaja,
8. presliku vjenčanog lista ili drugog odgovarajućeg dokaza, u slučaju da je došlo do promjene prezimena pristupnika,
9. presliku odobrenja za samostalan rad (licenca),
10. presliku prijepisa položenih ispita na studiju,
11. presliku potvrde o općem prosjeku ocjena tijekom studija, te duljini trajanja studija
12. presliku nagrada za vrijeme studija,
13. presliku potvrde o statusu poslijediplomskog doktorskog studija,
14. popis objavljenih radova i kopije radova,
15. presliku ugovora o radu ako je pristupnik radio u primarnoj zdravstvenoj zaštiti
16. presliku ugovora o radu ako je pristupnik radio kao doktor medicine bez specijalizacije u bolničkoj zdravstvenoj ustanovi,
17. presliku rezultata psihološkog testiranja

Dokazi koji se dostavljaju ne moraju biti ovjereni, ali se izvornik dokumenta mora predočiti

Povjerenstvu prilikom razgovora.

Prijavljeni pristupnici/e koji podnesu potpunu dokumentaciju bit će pisanim putem ili

putem elektroničke pošte pozvani na razgovor s Povjerenstvom za izbor specijalizanata u roku od

30 dana od isteka roka za prijavu na natječaj.

Rok za podnošenje prijava je 15 (petnaest) dana od objave natječaja u Narodnim novinama (**06.07.2022.-20.07.2022. godine**). O terminu razgovora s Povjerenstvom svaki će pristupnik biti obaviješten pisanim putem ili putem elektroničke pošte.

Bodovanje i razgovor obavlja se samo za one pristupnike koji su podnijeli potpunu dokumentaciju.

Odluku o izboru specijalizanata donosi ravnatelj ustanove na prijedlog Povjerenstva za odabir pristupnika. Obavijest o datumu objave liste rezultata na oglasnoj ploči biti će istovremeno poslana

svim prijavljenim pristupnicima. Odluka o izboru specijalizanata javno će se objaviti na oglasnoj

ploči i na web stranici Naftalana [www.naftalan.hr](http://www.naftalan.hr) , najkasnije u roku od 20 dana od dana razgovora s

Povjerenstvom. Izabrani pristupnik zasniva radni odnos na neodređeno vrijeme, uz probni rad od šest (6) mjeseci.

Na natječaj se mogu javiti osobe oba spola sukladno čl. 13. st.2. Zakona o ravnopravnosti spolova (NN broj: 82/08 i 69/17).

Podnošenjem prijave na natječaj, pristupnici natječaja su izričito suglasni da Naftalan kao voditelj zbirke osobnih podataka može prikupljati, koristiti i dalje obrađivati osobne podatke u svrhu provedbe natječajnog postupka sukladno propisima koji ureduju zaštitu osobnih podataka.

Nepravodobne i nepravovremene zamolbe neće se uzeti u razmatranje.

Kandidati koji ostvaruju pravo prednosti pri zapošljavanju, pod jednakim uvjetima po posebnim

propisima, dužni su u prijavi pozvati se na to pravo, uz obavezno podnošenje dokaza iz kojih je

vidljivo navedeno pravo.

Pozivaju se kandidati, koji ostvaruju prednost pri zapošljavanju, sukladno čl. 48. Zakona o civilnim

stradalnicima iz Domovinskog rata ( NN broj: 84/21) da dostave dokaze iz čl. 49. navedenog Zakona u svrhu ostvarivanja prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici

Ministarstva hrvatskih branitelja, poveznica:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Pozivaju se kandidati koji, ostvaruju prednost pri zapošljavanju, sukladno čl. 102. st. 1.- 3. Zakona o

hrvatskim braniteljima iz Domovinskog rata i članovima njihovih obitelji (NN broj: 121/17, 98/19 i 84/21) da dostave sve potrebne dokaze iz čl. 103. st. 1. navedenog Zakona u svrhu ostvarivanja

prednosti pri zapošljavanju.

Popis dokumenata potrebnih za ostvarivanje prednosti pri zapošljavanju dostupni su na poveznici

Ministarstva hrvatskih branitelja Republike Hrvatske, poveznica:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati koji se pozivaju na pravo prednosti pri zapošljavanju sukladno čl. 9 Zakona o profesionalnoj rehabilitaciji i zapošljavanju osoba s invaliditetom ( NN broj: 157/13, 152/14, 39/18,32/20 ) dužni su se pozvati na čl. 9 . istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe sa invaliditetom sukladno Pravilniku o sadržaju i načinuvođenja očevidnika zaposlenih osoba s invaliditetom, kao i dokaz o načinu prestanka radnog odnosa kod posljednjeg poslodavca. Naftalan pridržava pravo, djelomično ili u cijelosti, poništiti Natječaj ne navodeći pritom razloge poništenja.

Sve eventualne dopune natječajne dokumentacije moraju se dostaviti na identičan način kako je

propisano za zamolbu s dokazima o ispunjavanju uvjeta natječaja i to u natječajnom roku.

Natječajnu dokumentaciju, odnosno podatke o kandidatima Naftalan čuvati će šest mjeseci od

završetka natječaja, a dulje u slučaju sudskog ili sličnog postupka. Nakon isteka naznačenog roka

čuvanja, dokumentacija će se uništiti, s tim da svaki kandidat po isteku roka čuvanja može preuzeti

svoju dokumentaciju.

Prijave s traženom dokumentacijom dostavljaju se u roku od 15 (petnaest) dana od dana objave natječaja na adresu: **Naftalan, specijalna bolnica za medicinsku rehabilitaciju, Omladinska 23a, 10310 Ivanić-Grad ili se predaju osobno u zatvorenoj omotnici na recepciji Naftalana.**

Natječaj će se objaviti u dnevnom listu „24 sata“, na web stranici: [www.naftalan.hr](http://www.naftalan.hr), mrežnoj stranici Ministarstva zdravstva i putem Hrvatskog zavoda za zapošljavanje.

Rezultati natječaja biti će objavljeni na web stranici: [www.naftalan.hr](http://www.naftalan.hr)

 **NAFTALAN, specijalna bolnica**

**za medicinsku rehabilitaciju**

URBROJ: 238//10-111-­­­785/22

U Ivanić-Gradu, 04. srpnja 2022. godine